Berlusconi vil arbeide med funksjonshemmede
Om 77-åringen kan komme tilbake til italiensk politikk regnes som høyst usikkert. En domstol i Milano innledet torsdag behandlingen av anmodningen fra Italias tidligere statsminister. Berlusconi var ikke selv til stede i retten, men sikkerheten var likevel skjerpet rundt rettslokalet, som var omgitt av et stort medieombud. Berlusconi er tidligere dømt til ett års fengsel, men slipper på grunn av sin høye alder å måtte sone bak murene. Hvis han oppfører seg pent, kan straffen på ni måneders samfunnstjeneste bli redusert med 90 dager. «Som Suu Kyi» Selv om det kan drøye til tirsdag i neste uke før den endelige domsavsigelsen foreligger, har Berlusconis tilhengere allerede begynt å omtale ham som en martyr. Hans medarbeider Renato Brunetta sammenligner ham med demokratiforkjemper og fredsprisvinner Aung San Suu Kyi. - Berlusconi er et symbol, og man forsøker ikke å kneble eller legge hindringer i veien for symboler. Tenk på Aung San Suu Kyi som satt i husarrest (i Myanmar) og ble et globalt symbol, sa Brunetta torsdag ifølge nyhetsbyrået AFP. Renato Brunetta er leder for Berlusconis parti Forza Italias gruppe i annenkammeret eller «underhuset» i nasjonalforsamlingen i Roma. Meningsmålinger har i det siste vist svake tall for partiet, men mange tror det vi gjøre det bedre hvis Berlusconi vender tilbake til aktiv politikk. Dømt for svindel Berlusconi, med tre statsministerperioder bak seg, ble i fjor dømt til fire års fengsel for svindelen, som omhandler kjøp og salg av filmrettigheter gjennom medieimperiet Mediaset. Dommen ble rett etterpå omgjort til ett års fengsel. Berlusconi har hele tiden nektet straffskyld. Han har med henvisning til sin høye alder bedt om å få slippe med å arbeide en dag i uken ved et senter for et funksjonshemmede nær hans store eiendom ved Arcore utenfor Milano. Eksstatsministeren er allerede utestengt fra italiensk politikk og kan ikke stille til valg på seks år etter hendelsen. Det italienske rettsvesenet skal 20. juni begynne behandlinger av hans anke mot en annen dom mot ham på syv års fengsel for seksuell omgang med en mindreårig.
Silvio Berlusconi ber om å få sone straffen for skattesnusk som hjelpearbeider for fysisk og psykisk funksjonshemmede.